الحمد لله وحده والصلاة والسلام على من لا نبي بعده محمد صلى الله عليه وسلم اه اهلا ومرحبا بكم في هذا المجلس الطيب المبارك. اسأل الله عز وجل ان يتقبل منا ومنكم صالح الاعمال. وان يجزي خيرا القائمين على هذا
ده المسجد ان يوفقنا جميعا للعمل لمرضاته سبحانه وتعالى. حاول سويا في هذا المجلس نقف مع بعض ايات من كتاب الله سبحانه وتعالى تعال بعض وقفات من سورة لقمان. هذه السورة العظيمة سورة لقمان التي افتتحت بحروف مقطعة
حد عارف جثمان بدأت بايه؟ ايوا. الف لام ميم. طيب احنا عندنا صور الف لام ميم في القرآن شوية كده قبل ما نبدأ. الف لام ميم في القرآن. منها سور نزلت في مكة. ومنها سور نزلت في المدينة. نعم. الف لام ميم في سور
نزلت بدأت باري فلامي نزلت في مكة. في صور بدأت بالف لام ميم نزلت في المدينة. ها؟ مين عارف؟ السور اللي بدأت بالف لام ميم ونزلت في المدينة صورة ايه؟ البقرة هات خمسة جنيه. الكمان نزلت في مكة
صورتين ورا بعض في المدينة واربع صور وراء بعض في مكة في المصحف. سورتين وراء بعض في ها في المدينة البقرة وال عمران. واربع سور وراء بعض الف لام ميم نزلت في مكة ورا بعض كده. ها؟ لقمان التالتة. الاولى ايه؟ التانية. لأ دي الاخرانية دي الرابعة انتم هتمشوا بالعكس ماشي
ياسين هات عشرة جنيه. هي اسمها ياسين بادئة بياسين. هتبدأ الف لام ميم ازاي؟ ايوة العنكبوت الروم لقمان السجدة. احنا هنتكلم شوية عن لقمان. يبقى دي صورة لقمان ضمن منظومة معينة. اربع صور وراء بعض كده. بعضهم بيسموها اللواميس
يعني لماذا بالف لام ميم في مكة. بس في الف لام ميم نزلت في مكة وفي الف لام ميم نزلت في المدينة. سورة العنكبوت وسورة الروم وسورة لقمان وسورة السجدة معاني
فيها معاني عزيمة جدا لان السور دي تقريبا نزلت في اواخر المرحلة المكية. اواخر مرحلة مكة كان واقع صعب جدا. واقع معاذ طول فترة العذاب وطول فترة الاستضعاف احيانا بيضعف الامل في القلوب. طول فترة الاستضعاف طول فترة العذاب. احيانا
يضعف الامل في القلوب. فتيجي الصور دي صور بتيجي بمعاني عظيمة تثبت الانسان في الواقع الصعب. يعني اللي يعايش صور العنكبوت والروم ولكمان وسجدة صور فيها نوع من الثبات. واحيانا مش مش الفتن بتكون بس زي سورة العنكبوت ممكن تكون فتن مسلا
استضعاف او سورة الروم تغيرات في القوى الدولية مسلا سورة لأ ممكن يكون الفتنة تكون فتنة انبهار ان الواحد باهر بالغرب مسلا ويقلد المشركين في كل شيء حتى في حلقة شعره. اصبح ان الانسان بيقلد في كل شيء. زي ما كتير من علماء الاجتماع بيقولوا
ان دايما الامم المهزومة بتقلد الامم المنتصرة. يعني دايما المغلوب عايز يقلد الغالب. يعني تجد مسلا واحد مش مستضعف بقى له فترة. نفسه يشعر بالانتصار. ولو ان هو يشجع فريق يغلب يعني هو من كتر ما هو مغلوب في كل حاجة في الدنيا. ان شاء الله نشجع
فريق بيكسب. يعني هو عايز اي شعور بالانتصار. فبالتالي بيعمل ايه؟ بيحاول يقلد اي حد كسبان وخلاص. هم مسلا متقدمين عننا دنيويا نقلدهم. من المعاني العظيمة اللي جت في سورة لقمان معنى الحكمة. وان الحكمة تكتسب اولا من هذا الدين
نبص كده مع بعض الف لام ميم تلك ايات الكتاب انتم نايمين ولا ايه؟ تلك ايات الكتاب الحكيم تلك ايات الكتاب الحكيم من اول لحظة بدأت السورة بمعنى الحكمة تلك ربنا بيقولها في تلك ده اسم اشارة للبعيد في رفعة
ايات القرآن العظيمة دي مليئة بالحكمة. ايات حكيمة تلك ايات الكتاب الحكيم. وهذه الايات هدى رحمة بس مش لاقي حد. للمحسنين لاهل الاحسان. مين اهل الاحسان؟ الذين يقيمون الصلاة ويؤتون الزكاة واهم
معنى من معاني الايمان وهم بالاخرة هم يوقنون. وصل لاعلى درجات اليقين في الاخرة. دي قمة الحكمة. قمة الحكمة انك تثق في الاخرة اكتر من ثقتك في الدنيا. قمة الحكمة انك تتعامل مع الاخرة على انها يقين. وعلى ان الدنيا شراب مش العكس
قمة الحكمة مش العكس ان احنا بنتعامل مع الدنيا على انها يقين والاخرة غيب بعيد بالنسبة لنا سراب. يعني لما ربنا يقول وهم بالاخرة هم يوقنون كأني ليقين كأن اليقين الوحيد في حياته هو الاخرة. تخيل يعني لما يقول سبحان الله وبحمده بيبقى عنده يقين ان شاء الله ان ربنا
يتقبل منه ان الان غرست له نخلة في الجنة سقوها ذهب. تعال بيقين تعامل لما يصلي ركعتين السنة بتاعة العشاء ويقفل الاتناشر ركعة بني له قصر في الجنة من الراتبة. وبيتعامل مع احداث الاخرة على انها احداث يقينية. اتعمل الامر عنده يقيني
مش بيتعامل ايه طب ما جايز طب ما احتمال لأ ده قمة الحكمة. انت كده ربنا بيقول معنى مهم جدا بعد ما قال اولئك على هدى من ربهم واولئك هم المفلحون
بالمعنى الاساسي اللي عايز اركز عليه النهاردة ومن الناس من يشتري يعني واحد رايح يشتري يشتري هنا العلماء قالوا انه يا اما بيدفع فلوس او بيدفع وقت او بيدفع اغلى ما يملك. يعني كلمة يشتري مش لازم معناه فلوس. معنى انك تدي وقتك لحاجة
ده شيء عظيم لان الوقت اللي هو العمر ده اغلى ما يملكه الانسان. دي اعظم نعمة نعمة الحياة. انفاسك التي تدخل وتخرج الثمن الذي يمر عليك دي من اعظم النعم. فلما تدي وقتك لحاجة ده اعظم من انك تدفع فيها فلوس. يعني يقول لك يا عم لأ
ضياع الوقت مش مشكلة كيف تاخد مني فلوس لأ. ده واحد مش فاهم. قال صلى الله عليه وسلم صلوا عليه. الحديس ذكره الامام البخاري في كتاب كتاب البخاري عبارة عن ايه؟ ابواب كتير جوة بعضها كده. فكان بيسميها كتاب. كتاب الصلاة مسلا كتاب الايمان. كتاب العلم
طب اختار الامام البخاري سماه كتاب الرقاق. كتاب الرقاق ده اللي هو ايه؟ ده غير الرقاق بتاعنا. اللي انتم ما بتضحكوش ليه انتم مش جعانين ولا ايه؟ طيب. كتاب الرقاب ده بمصطلحاتنا احنا وده يعني لغة تحتمل يعني اللي هو بنسميها الرقائق
قال لك الشيخ هيكلمنا في الرقاقة. يعني ايه رقائق؟ عشان ترقق ايه؟ القلوب. يبقى الامام البخاري جمع احاديس معينة عشان ترقق القلوب في كتاب سماه كتاب الايه؟ الرقاق يعني اللي عايز يرقق قلبه اما انه يقرأ الايات او يجيب بعض احاديس. الامام البخاري قال لك انا هوفر عليك
هنقي لك احاديس صحيحة ترقق القلوب واسمها كتاب الايه؟ الرقاق. اول حديس في كتاب الرقاق والامام البخاري كان ترتيب الحديس عنده بدقة يعني العلماء كانوا بيقعدوا يتفكروا ليه البخاري حط الحديس ده وراء الحديس ده؟ يعني البخاري ما كانش بيحط الاحاديس كده اعتباطا. كان فقيه
يعني كان لما يحط مسلا حديس ورا حديس حديس مسلا له قول فقهي والحديس التاني قول فقه معين وان ده قبل ده مع انه بيميل للقول الاولاني. كان له ترتيب الابواب. اول حديس في كتاب الرقاق. يعني دي بداية اللي عايز يرقق قلبه. اللي عايز يبعد عن قسوة القلب لازم يفهم الحديس الاول ده
قال صلى الله عليه وسلم نعمتان مغبون فيهما كثير من الناس. يعني النبي صلى الله عليه وسلم بيقول حاجتين ناس كتير اوي شف خد بالك من كثير من الناس بيغبنوا يعني ايه غبن
يعني ايه غبن يا جماعة؟ غفلة لأ. خداع بس اصل كلمة غبن بتيجي في مصطلحات استعمال ايه ؟ قال لي اتفضل. ايوة يعني اشبه بخسارة انه بيشتري الحاجة بطمن مسلا اضعاف تمنها او يبيع حاجة عشان كده العلماء بيقول لك الغبن مش ليست الخسارة هو فقط. لأ الخسارة الفاحشة. الخسارة الفادحة لزلك
فقه البيوع بعض المذاهب ان في حاجة اسمها الخيار ان انا ارجع في البيع لي ان انا ارجع في البيعة. اسمها الخيار. في حاجة اسمها خيار المجد في حاجة اسمها خيار الغبن. يعني ايه خيار الغبن؟ يعني لو انا اتدحك علي بس بصورة كبيرة اوي انا لي انا نفسي اخدم بها. لان انت خدعتني. يبقى
الغبن هو الايه؟ الخسارة مش اي خسارة. يعني مسلا واحد معه عربية باتنين مليون جنيه. وباعها بمية الف. دي اسمها غبن لكن لما تكون باتنين مليون وبعها بمليون ونص نقول خسر فيها. لكن لما تكون باتنين مليون وبعها بخمسين الف نقول غبن فيها. ان معك حاجة
غالية جدا جدا جدا. وانت تبيعها رخيص. ده اسمه مغبون. فالنبي صلى الله عليه وسلم بيقول الناس كتير من الناس معها حاجتين ممكن يصلوا بالحاجتين دول للفردوس الاعلى. بس هم مش حاسين بقيمتهم. ايه الحاجتين دول يا رسول الله؟ طب ما جايز نستغلهم؟ جايز يبقوا عندنا. ما جائز احنا كمان
نطلع من الكتير من الناس. الصحة والفراغ. الوقت الضايع. يقول لك انا عندي وقت اروح اضيع تضيع وقت اضيع وقت دي بالزبط عامل زي معي مليون جنيه مش عايزهم اما اروح ابعترهم. بضيع وقت ما هو وقت ده ده راس مالك الحقيقي
ده العمر اللي ربنا اقسم به هو العصر لدرجة ان بعض العلماء قال الوقت اتسمى العصر لانك لازم تعصره وتطلع كل كل دقيقة فيه تستغلها. يعني انت بتتعامل مع عمرك ده راس مالك. دي الانفاس اللي هتسأل عليها عن عمرك وعن شبابك هتتسأل يوم القيامة. تعمل ايه في
وقتك في كلمة نرجع للاية ومن الناس من يشتري يشتري هنا اما بفلوس او بانه يدي عمره للحاجة دي ازيكم قالوا المعنيين موجودين. بيشتري ايه؟ طب واحد بيدفع فلوس؟ تخيل واحد رايح يدفع فلوس او يدفع عمره. ومن الناس من يشتري انت متوقع بقى بيشتري حاجة غالية
لا يشتري ايه؟ لهو الحديث. ايه ده! فيه حد يدفع وقت وعمره وفلوس في لهو. ده من معاني الله و اصلا انه شيء مش معتبر شيء مش على امر الجد يعني حاجة ايه يقول لك اللهو واللغو قريبين من بعض حتى فرق الحرف اللي في النص
اللغو ده بمعنى الشيء اللاغي او الشيء اللاهي الشيء اللي ما لوش قيمة. الهاكم التكاثر حتى زرتم المقابر. فضل ملهي كلمة اللهو دايما بتيجي غالبا بتيجي في القرآن لما يكون منك مطلوب حاجة مهمة وانت تعمل حاجة اقل اهمية منها. حتى لو
الحاجة التانية دي مهمة. بس انت ضيعت حاجة اهم. يبقى انت اتلهيت. الهاكم التكاثر قاعد يجمع فلوس. يجمع فلوس يجمع فلوس لغاية لما مات ونسي فكان المفروض يجمع حسنات يجمع نسي. قعد يجمع فلوس ومات ودخل فضل ملهي
لغاية لما مات. فربنا بيقول فيه ناس بتدفع فلوس عشان لهو العديد. في ناس بتدفع فلوس عشان تضيع وقت. في ناس بتدفع فلوس عشان تضيع عمرها بمناسبة بعتر عمرها هدر لهو الحديس. ده معنى مهم جدا. ايه لهو الحديث ده؟ لما هو حاجة خطر كده وخطورة
اللي هيدفع فلوس في لهو الحديث هيضل عن سبيل الله وهيضل عن سبيل الله. لزلك القراءة جت بتاعتنا هنا ليضل عن سبيل الله بغير علم ايه ده هو الحديث ده! حاجة خطر جدا. حتى من اسمها له. الحديث اما معناه القصص الكلام يعني. يعني
آآ ما اقوله الان جزاك الله خيرا. خوتنا والله. ما اقول ده اسمه حديث. وبعض اهل اللغة قال الحديس ده من الاحداس المتكررة. يعني واحد يقول لك حدس سمعت الحدس الفلاني؟ حدس ليه؟ لانه لسه جديد بيحدث حدس جديد
حادسة اقرا الحادسة حوادس. واحد مشغول عمال يتابع احداث ملبوخ. وناسي انه محتاج يمشي في ايه لهو الحديث بقى؟ تحب نعرف معناه يرجع للتفاسير. ايه العلماء قالوا ايه لهو الحديث؟ لما تيجي ترجع فلان والحديث تجد ان فيه سببين نزول للاية او فيه معنيين
الاية. معنى الاول معنى الغناء. وان كان اللي كان بيشتري مغنية تغني له في رواية ابن عباس ليلا ونهارا واحد قاعد حياته ضياع. اغاني. وخد بالك من كلمة ليل ونهار. لزلك بعض الناس تقول له ايه؟ يا عم يعني
العمر ما تبعتروش كده. يقول لك النبي صلى الله عليه وسلم في العيد وآآ كان بعض الناس بيضرب بالدف. فالنبي صلى الله عليه وسلم قال دعهما ليعلم يهود ان في ديننا فسحة. وان انا بقى ايه بيروح عن نفسه. ماشي ما هو انت في فرق بينك
وتروح عن نفسك وانك عايش طول عمرك مروح اصلا. ما احنا عايزينك بقى ايه يعني ايه انت في واحد مروح على طول. فين الجد بقى؟ يعني ماشي خلاص الفترة دي كنت يعني انت يوم الخميس كنت رحت تلعب بلاي ستيشن بتروح عن نفسك. والجمعة كنت بتلعب كورة بتروح عن نفسك. والسبت عندك شغل مشغول. ولحد
بتخرج بتروح عن نفسك والاتنين مشغولين ايه ده هو طب فين المكون الديني في حياتك؟ فين؟ يعني اما اقعد مع نفسي كده واكتب اسبوع عمل آآ فكرني كان احد اقربائي صغير كده في اولى ابتدائي. فوالدته قالت له ايه بتعلمه انه يعتمد على نفسه؟ قالت له
حط لنفسك جدول تستغل وقتك. اتعلم انك بتعلمه ازاي يستغل الوقت. حط لنفسك جدول تستغلها. فجاب وراه قلم وكتب ايه؟ السبت لعب كورة. ولحد هيلعب مسلا بلاي ستيشن. والاتنين ريست. بتريح هو انت يا ابني عملت ايه عشان تريح
الكلام ده لما تكتب السبت حفظ والاتنين مزاكرة. فتيجي انت عايز تريح. لأ هو هيريح من اللعبة عشان يرجع يلعب. هي دي الحياة اللي احنا عايشينها يعني انا حياتي كده ماشية ايام ورقة النتيجة عمال اقطع كل يوم ورقة. كل يوم يسقط من عمري. وما فيش ما فيش حاجة ببنيها في الاخرة
ما فيش مبنى في لانفسهم يمهدون. ربنا بيتكلم عن اهل الايمان في سورة الروم. يعني قاعد بيمهد بيبني لنفسه في فين ده؟ لا في ناس عايشة الحديث المعنى الاول الاغاني. انه بيشتري مغنية. المعنى التاني سبب النزول التاني ان كان فيه واحد اسمه النضر بن الحارس
نار ابن الحادث ده قال لك ايه؟ قعد يفكر كده. هو هو ده كان في مكة؟ النبي صلى الله عليه وسلم هو بيفكر معتقد يعني قدر ياخد ناس ويكزب الناس له بايه ؟ هو ايه اللي جد على النبي صلى الله عليه ايه اللي جد على النبي صلى الله عليه وسلم؟ لما بلغ سن الاربعين. ايه اللي جد عليه
يعني هو كان قبل البعثة اسمه الصادق الامين. وكان عايش وسط الناس. ايه الحاجة اللي حصلت خلت ان حياته تتغير. ايه اللي حصل ايوة الرسالة هي الايه؟ الوحي نزل عليه الايه؟ القرآن ده هو يعني قبل القرآن ده اهو كان عادي محمد كان اسمه محمد بن عبدالله الصادق
في غار حراء مع اقرأ بقى حاجة تانية خالص. لأ بقى رسول الله صلى الله عليه وسلم. يحمل رسالة الى اهل الارض من الله سبحانه وتعالى اللي هو القرآن. يبقى قبل البعس حان وبعد البعس حاجة. المفرق اللي حصل حصل بسبب ايه
بسبب القرآن. القرآن ده عبارة عن ايه؟ عن كلام كلام هو كلام ربنا مش عبارة عن ايه؟ انتم مش شايفين اهو عبارة عن ايه؟ كلام النظرة هنسألك بس انا كمان اجيب كلام تاني اضحك به على الناس. طالما الناس هو في تعبيره في زنه يعني ينفع يتضحك عليها بالكلام
انا كمان اروح اجيب كلام ابهر به الناس وناس تسمعني. اشمعنى بتسمعه؟ بس الناس عايزة كلام جديد اللي هو الحديس بقى حاجة في حديثة يعني. قام عامل ايه يقوم يسافر لفارس والروم ويجيب قصص وخرافات واساطير ناس بتحب دايما الايه القصص وقام طالع يجري وقام ماشي على الماية وقام
ناس بتحب الحاجات دي اوي. فقام هو ايه؟ قال لك انا اروح اجيب شوية اساطير من دي وارجع. قصص. قصص من فارس والروم واساطير وكان يجلس في طريق الناس الى النبي صلى الله عليه وسلم ويقول اجلسوا احدثكم مش انتم عايزين كلام احاديس وعايزين
حاجة تبسطكم انا عندي احاديس خير مما عند محمد. هو يقول اساطير وانا اقول اساطير. هو عايز يقول ان القرآن عن حكايات خرافية غير قابلة للتطبيق. واحنا بنقول لأ ان القرآن نزل ليكون واقعا في حياة الناس. لينجز
من كان حيا. القرآن نزل عشان يطبق مش نزل عشان نحطه كده ونغلفه وخلاص. فقعد يحكي على الناس قصص كان بعض الناس يقعد قد يسمع منه. ربنا قال ان اللي بيعمل كده
ده بيضيع وقت لهو حديس. طب ما دي قصص. دي رواية بقرأ رواية ده انا ابقى قاعد على الفيسبوك. احب اقرا وخلاص ضيع وقت. لأ ده اسمه لهو حديسي اول حديس حاجة من اتنين. يا اما تلهي مشاعرك
باغاني او تلهي افكارك بشوية قصص. يبقى انت اللي ممكن يصرفك عن كلام ربنا سبحانه وتعالى انك مشاعرك يعني مشكلة مشكلة الاغاني يا جماعة او الافلام او الحاجات دي مش بس قضية وده نقطة مهمة طبعا ان هي حلال وحرام وهي طبعا حرام
والاصيام اللي فيها فجور مش بتكلم عنهم. ده امر خطير جدا وان ده عداد السيئات شغال. الاخطر حتى انا عايز اقول لك حتى الان نشيد المباحة اللي من غير معازف. ده انا عايز اكلمك حتى على دي. ما لها بقى؟ انت كبني ادم عبارة عن عقل
ونفس ومشاعر انت انت مكون على بعضك كده انت مش يعني انت مش عقل لوحده ومشاعر لوحده لأ انت انت ايه منظومة على بعضها كده كمنزومة لو انا معكم يعني احنا بنتملى. يعني يعني انت مسلا جعان. فانت الجوع ده ليه؟ لان انت عندك حاجة اسمها
الجوف جوف يعني ايه؟ يعني حاجة كده فاضية محتاجة تتملى. الانسان خلق اجوف. يعني الانسان محتاج يتملى بحاجة. ما ينفعش يعيش من غير ما يتملى. اما انه محتاج يتملى اكل عشان هو جعان. او محتاج يتملى
لانه ما يعرفش يعيش من غير ما حد يكلمه. يعني انت ما تعرفش تعيش لو انت عايش ما فيش اي علاقة ده كان عقوبة السامري انه يعيش لوحده. فاذهب فان لك في الحياة ان تقول لا مساس. دي عقوبة. انه ينعزل عن الناس وما حدش يكلمه ولا يتكلم عنه. دي عقوبة
لكن طبيعة الانسان انه محتاج انه يتكلم مع حد وحد يكلمه. لانه جواه مشاعر. بل بل بعض اهل اللغة قال اصلا الانسان اتسمي انسان لانه محتاج يأن محتاج يبقى معه حد يعيش في مجتمع محتاج يتزوج واولاد وصحبة. محتاج ده. طيب ركزوا معي. النبي صلى الله عليه وسلم بيقول
صلوا عليه لما خلق لما صور الله ادم حديس صحيح مسلم لما صور الله ادم وهو لسه طين تركه ما شاء الله ان يتركه. ربنا عمله على سور الطين وسابه فترة كده في الجنة. قبل ما ينفخ فيه الروح. ابليس لما شاف المنزر اللي اشبه بالتمثال
اللي من صلصال ده من الطين لسة لما ينفخ فيه الروح. واحد يقول ايه ده! اكيد ده لامر ما خلق. وقعد يطيف به يدرسه قعد يدرس سيدنا ادم. فرواية مسلم فالنبي صلى الله عليه وسلم يقول فلما علم ابليس انه اجوف
اجوف اجوف انت عارف لما تبقى الحاجة يا جوفاء بتخبط كده تطلع صوت في جوف. الجوف ده محتاج يتملى. فعلم ابليس بيقول ايه؟ النبي صلى الله عليه وسلم بيقول لك ان ابليس
فعلم ابليس ان ادم خلق خلقا لا يتمالك. محتاج يملى الجوف ده. يعني شف انت لما تكون جعان. شف شف الناس قبل في الصيام قبل المغرب بساعة. عاملين ازاي؟ هو ليه انت مش انت وانت جعان؟ يعني هو ايه
ايه اللي بيحصل؟ يعني انت ليه مش عارفك انت يعني وانت جعان ليه مش مش حاسس حاسس ان انت شخص اخر وانت جعان ليه؟ ليه عشان انت في حاجة ناقصاك. الجوف بداخلك بيصرخ. انت بتشعر بالام المعدة بتقول لك انا محتاجة طعام. تتاكل
تاكل تقول لك بس كده ايه تمام كده. لو كلت فوق الطاقة بتاعتك يجي لك تخمة وتدخل في مرض او كلت انت كلت خلاص اهو ويتحط قدامك كباب وكفتة وانت شبعان مش قادر. طب معك طيب لزيز
مباح مش قادر اكل. مش قادر اكل. ليه؟ لان انت عملت ايه؟ مليت المعدة بتاعتك. طب كل ده انا بتكلم على الاكل والشرب اللي هو في المعدة. تعالوا بقى نروح الروح زيها زي المعدة بالزبط. جعانة. غزاء. الروح بتتغزى ازاي
مش بفول وطعمية وكباب وكفتة. يروح ما بيتغزاش كده. يعني اما يبقى واحد حاسس ان روحه جعانة مش هيبعت البقالة يجيب حاجة او ينزل مش هينفع. اومال بتتغلب احد وسائل تغذية الروح انها تسمع. تسمع. تتغزى مشاعرك دي محتاجة تتغزى. طيب
مشكلة بقى انك تغزي مشاعرك باغاني وافلام وتتفرج على فيلم وتقعد تعيط وهو تمسيل اصلا. طب بس انت كابتن انت على فكرة اللي بيبقى متفرج على الفيلم او المسلسل ويشوف البطل مات او البطل ما اتجوزش البطل مسلا ويعيط هو يبقى عارف ان
يعني يعني لو انت جيت له في وسط التمسيل وبيعيط قلت له على فكرة يا محمد ده هم بيمسلوا يقول لك يا عم ما انا عارف. ما انا ما انا عارف امال يعني حقيقي ما انا عارف. هو هم
مسلوا وخلصوا وقبضوا وانا لسة باتفرج وبعيط ، انا عارف اصلا ده بيحصل. اومال هو بيعيط ليه يا جماعة؟ لان هو مشاعره اتحركت. هو بني ادم. هو المشهد ده هز
مشاعره عقله ما عادش قادر يسيطر على يعني عقله عمال يبعت له يا ابني ده تمسيل يقول له يا عم ما انا عارف وهو بيعيط يعني هو بيعيط وعارف ان هم ايه
خدوا قبضوا الفلوس وخلاص والموضوع خلص من زمان وهو لسه قاعد ايه بيعيط. ليه؟ لان مشاعره عقله فقد السيطرة على المشاعر بتكسب دي خطورة انك انت تسيب حد يلعب في مشاعرك. هي دي الاغاني والافلام. تقعد تغير في مشاعرك. فتحزن على التافه وتبكي على
تافه وتفرح بالتافه. تيجي بقى تاكل الاكل المغزي ده ما فيش مكان. انت شبعان. نفسك شبعان. مش عايز اسمع قرآن. ازاي مش عايز اسمع قرآن لسه سامعين ايات من سورة قاف تهد جبال. بس هو ما فيش مكان عندي. ما فيش مكان انا طول اليوم عمال افرح واحزن على حاجات تافهة. فاما تيجي
كلمني في قضايا كبيرة ما لهاش مكان. لزلك الاية اللي بعدها على طول ايه؟ الاية اللي بعد ومن الناس من يشتري لهو الحديث ليضل عن سبيل الله بغير علم. ها؟ ويتخذون
اله هزوا اولئك لهم عذاب مين؟ طب ده ما لوش حل. واذا تتلى عليه اياتنا هتيجي بقى تجيب له الوحي. تقول له يا عم سيبك من الله و الحديث ده
مش رفعك في حاجة تضييع الوقت ده مش نافعة. اسمع كلام ربنا. واذا تتلى عليه اياتنا ولى مستكبرا كان لم يسمعها كأن في اذنيه ايه ودنه تقيلة مش قادر يسمع. ودنه اتملت ما فيش مكان. ما عدش فيه مكان انه يسمع قرآن
ما فيش مكان انك تسمع الايات اللي تهد البلد دي. ما فيش مكان. لزلك ابن عباس والتلميذ المجاهد كان له كلمة حكيمة جدا. في تفسير ان في ذلك سورة قاف برضو ان في ذلك لذكرى لمن كان له قلب او القى السمع وهو شهيد من المعاني التي قيلت
لا يحدث نفسه بغير القرآن. مفضي حتة في نفسيته للقرآن. يعني انت اللي يسيب نفسه لهو الحديث يعني ايه سيدنا نفسه لهو الحديث؟ قاعد بيتفرج اقرأ الحادثة فلان قتل مش عارف ايه يتفرج فيعيط وقاعد يتفرج على الاخبار وقاعد بيسمع مش عارف ايه وقاعد على الفيسبوك
مشاكل الناس وداخل في خناقة. وشايل هموم دنيته وشايل هموم العيال ما فيش مكان في نفسيته. ييجي بقى يقف في الصلاة او يقرأ قرآن بالليل ما فيش مكان القرآن بيكلمه عن اخرته عن مستقبله الاخروي عن حياة سيقضيها الى الابد. ابدا. يعني يعني
ده معنا اصلا واحد فكر فيه ممكن يكاد ان هو عقله يطيش. يعني عارف يعني ايه تخلد؟ احنا لسه برضه سامعين في ركعة تانية لا يموت فيها ولا يحيى والعياز بالله عارف واحد يخش النار يمنع في النار من الطعام ومن الشراب ومن النوم ومن
من الموت طب هو عايز يموت مش هتموت. يعني واحد يعني بيقول موتوني مش هيموت يومنا ده احد معاني العزاب اصلا لغة اللي هو المنع. ان تمنع من كل شيء حتى من الموت. والعياز بالله. عارف يعني واحد
يقعد يفكر في ده صوم مش فاضي لده. او حتى لو دماغه زي ما قلنا بقى الدماغ والمشاعر المشاعر بتكسب. دماغه بتفكر بس هو مشاعره ملهية لهو الحديث لهو لهو حديس قاعد وممكن واقف بيصلي اللهو الحديس اللي سواء كانت اغاني
او افكار او قصص او الافلام اي لهو ده دماغه شغالة فيه. مشاعره خلصت ما عدش عنده مساحة انه يعيط على الجنة ما عدش عنده مساحة انه يعيش مع النبي صلى الله عليه وسلم والصحابة. ما عدش عنده مساحة نفسية لده. دي مصيبة. مصيبة ان الانسان يعيش
في لهو الحديس. بتتكلم في ايه من اول اليوم لاخره؟ ممكن لما تيجي احنا برضو لسه سبحان الله هو الامام يعني لسه سامعين النهاردة يلفظ من قول انت بقى طول اليوم بتقول وبتسمع ايه؟ لهب ولا كلام مفيد؟ يعني
تخيل واحد ممكن من الصحائف بتاعته كلها لهو حديس وبيدفع فيها فلوس وبيدفع فيها عمره ومن الناس من يشتري له والحديس معقول! معقول الواحد لما ييجي يقرا يقرا لهو حديس! ولما يسمع يسمع لهو حديس! ويقعد يضيع وقت على المش عارف الفيسبوك وبتاع لهو حديس
مولفين احسن القصص. فين احسن الحديث؟ فين القول الثقيل انا سنلقي عليك قولا قيل ده فين ده في ده فين في حياتنا يا جماعة؟ مع القرآن عايز نفسية فاضية قبل وقت فاضي. قبل ما تدي وقت للقرآن فرغ من مشاعرك
القرآن فرغ من وقتك ومن نفسيتك. اقبل على القرآن بنفس صافية. عشان تعرف تستفيد. يعني المشكلة ان ممكن واحد يدي وقت للقرآن لكن نفسه مضطربة. نفسه بتموج بالمشاكل والوشوشة وافكار نفسية مشوشة. مش فاضي اصلا مش
مش قادر يعيش الكلام ده. مش قادر يعيش ما فيش مساحة في نفسه للكلام ده اصلا. عارف اقول لك يا عم اهدى يا عم شوية افصل ما هو انت محتاج تفصل. محتاج توقف كده فترة من فترات حياتك ولو مرة في الاسبوع تقول لي دماغك ومشاعرك كده
هنعمل ايه في الاخر؟ يعني دلوقتي الكلام ده واللي احنا بنقراه ده. هنعمل ايه؟ وبعدين؟ وافرض الواحد موت مات وموت الفجأة الواحد هيعمل ايه في الكلام ده؟ واحاديث النبي صلى الله عليه وسلم والقرآن الكلام ده هنفوق له امتى؟ هدي وقت للحاجات دي امتى
من الحكمة انك تقف مع نفسك وقفة جادة في التعامل مع لهو الحديث. قلنا لهو الحديس حاجتين. الاغاني وما يشابها كل دي اللي تأسر في مشاعرك او الكلام اللي يأسر في افكارك الروايات والقصص اللي جت من الغرب زي ما هو نضر ابن الحارس كان
يبقى اي حاجة تغير في افكارك او تغير في مشاعرك وتبعدها عن القرآن ده اسمه ايه؟ اسمه لهو حديس. يعني اللي يغير لك اولويات ويخلي الاخرة مش من اولوياتك اللي يعمل معك كده اسمه لهو حديس. اللي يضحك عليك وما يجبش سيرة الاخرة خالص ده لهو حديس
اي خطاب برامج التوك شو اللي تقعد تسمعها سنتين تلاتة بتتفرج على البرنامج ده وتخلص من تمانية لتسعة ومن تسعة لعشرة وقاعد للتليفزيون برنامج ولا برنامج ما فيش مرة تتذكر الدار الاخرة او تتحدث تسمع كلام عن الله او عن النبي صلى الله عليه وسلم ده اسمه لهو حديث. انت معك منهج تحكم
به انت. انت مش محتاج حد يمشي معك. انت معك منهج القرآن بتضع هذا المنهج على الناس وعلى الاشياء اللي حضرتك انت اللي بتقيم هذا الكتاب قيما هو اللي بيقيم لينذر القرآن جاء نذارة وبشارة مش جاي للهو
ودي احنا كده بقى لنا قد ايه؟ احنا كده عطلناكم. عشان نلحق بقى لهو الحديس اتأخرنا. طيب. احنا كده بقى لنا قد ايه بقى لنا نص ساعة لسة ربع ساعة ان شاء الله. ما تقولوا حد يقول لي اقعد براحتك يا شيخ ولا هو المنطقة دي مش ان المنطقة دي مش كرماء
انتم منين؟ لا السؤال ده انت عليك خمسة جنيه عشان انت تستعيذ بالله من الشيطان الرجيم. استعيذ بالله من الشيطان الرجيم. بس خلاص عشان انت تجاهد نفسك. امال انت عايز تيجي في الدنيا من غير مجاهدة ولا
انت عايز تيجي كده في الدنيا تتفسح وبعدين تخش الجنة؟ الجنة لها تمن. والجنة لها تمن. انك انت تجاهد نفسك وتجاهد الشيطان وتجاهد سبعه عشان يختبرك انت. عشان وانت قاعد الوقتي والشيطان قاعد يقول لك اما تخلص من المسجد تروح تعمل كزا تتفل عن يسارك بس مش علي هتتفل عن يسارك سلاسا. استعيز بالله
من الشيطان الرجيم. بتقول لأ واما من خاف مقام ربه ونهى النفس عن الهوى بيقول لنفسه لأ. نفسه تقول له هنعمل كزا يقول لها لأ. اللي ما بيعرفش يقول ده بيخش النار. فالشيطان ترك عشان تجاهده. لأ احنا مش هنقعد بقى نزعل انت عليك كده عشرة جنيه لأ خلاص لأ طب اما نخلص اما نخلص
كل سنة وانتم طيبين. اما اخلص دي. ما تيجي تقعد مكاني بقى. صلوا على النبي. كنا بنقول ايه؟ ها لا هو الحديس. يبقى اياك تضيع عمرك في لهو. اياك تضيع عمرك في لهو حديس. الانسان بشر. وزي ما قلنا
انه نفسه النفس على فكرة تحتاج الى شيء من اللهو واللغو ده طبيعي المباح في لهو ولغو مباح يعني ايه لهو لغو واحد؟ يعني حاجة تضيع وقتها اه احنا محتاجين ده. بس زي ما قلت في فارق بين اللي عايش عمره في ده وبين ده اللي بياخد مساحة في حياته. معينة محددة. زلك النبي قال ان في
حاجة اسمها اللهو المباح مع الخيل مع الزوجة ده اسمه لهو مباح الرمي انه يتعلم ده بيلعب رياضة يقوي بدنه عشان يتقوى به على الحرب. ده من المباحات. حتى وبياخد فيها نية كمان. لكن ان حياتك كلها تبقى لها
دي مصيبة. دي مصيبة ان ما فيش حاجة بتفكرك باخرتك. يا جماعة واحد يقول لي انت عايزنا نسيب كل حاجة ونقعد في المسجد وهو ما حدش قال لكم كده يا ريت تعملوا
بس ما حدش قال لكم كده اصلا. ما حدش قال لي نعمل كده. لكن اللي انا عايز اقوله ايه؟ انت اصلا عشان تعرف تحتسب وتاخد نية وتاخد سواب. على كل تفاصيل حياتك يعني وانت ماشي في الشارع عشان ابتسامتك تبسمك في وجه اخيك صدقة عشان تستحضر ده وانك بتشيل الاذى من الطريق وتاخد عليه صدقة عشان حياتك
كلها تبقى عبارة عن مسجد كبير. ده محتاج انك دايما فاكر الاخرة اصلا. يعني عشان شغلك ومعاملتك مع زوجتك ومعاملتك مع ولادك ومعاملتك مع جارك انت بتاخد حسنات في كل ده انت محتاج تكون في حاجة فاكرها مش ناسيها اللي هي الاخرة. بمعرفة الله والدار الاخرة. ده بيحتاج انك تسمع عنه ولو مرة في الاسبوع
اوعى عشان دايما تتذكر بيحصل جوة الجسم حاجة اسمها المزاحمة. يعني ايه المزاحمة؟ يعني هتدخل اغاني وافلام ومسلسلات ومشاكل ومشاعر وتضييع وقت وكلام فارغ هيزق القرآن مش هيلاقي له مكان. هتدخل قرآن وكلام عن الصحابة وكلام عن سيرة النبي صلى الله عليه وسلم. هيزق الكلام الفارغ. هو الانسان
بيتبنى كده ان حاجة بتزاحم حاجة. عشان كده لما واحد يكون مسلا ضايع بعيد خالص عن الدين. وانت عايزه يبقى كويس لازم يتملى بحاجة. يعني واحد القصة كلكم عارفينها الراجل اللي النبي صلى الله عليه وسلم حكى لنا قصته اللي قتل مائة نفس. قتال قتل. تخيل لو انت قابلت واحد
واحد قال لك انا قتلت ميت واحد. قتلوا قتلوا. انت انت ممكن تقول ده لا يمكن يبقى له توبة. لأ ده كان له توبة. قبل الله توبته وحرك الله الله له الارض. تخيل ربنا حرك له الارض عشانه. ونزل له ملايكة عشانه. الراجل ده اتصلح ازاي؟ كان حله ايه
راح لواحد بيفهم عالم قال له اترك ارضك ابعد عن الوحش بس لو بعدت عن الوحش بس هتقع. اومال اعمل ايه؟ وروح لمكان حلو الى ارض كزا وكزا. يعني انت عشان تبقى كويس محتاج تعمل حاجتين. يعني لو الازازة ديت كان فيها حاجة مش كويسة. وانا عايز املاها ماية
اكب الماية اكب الحاجة اللي مش كويسة الاول وبعدين احط مية. اول لما احط الماية الماية يحصل لها ايه؟ هتعكر الاول. عشان تبقى مية صافية اعمل ايه ؟ افضل ازود الماية. انت عندك طشت فيه حاجة مش نضيفة. حطيت مية المية اتعكرت عشان الماية تبقى صافية لازم الماية تفضل
مية تنزل تنزل تفضل تزق الوحش لغاية لما الوحش كله يطلع والماية تبقى كلها صفرا. اهو ده اللي بيحصل في القلب. عشان تطلع ده محتاج تزاحم جواك تزقه تزوق لك قرآن واحاديس وسنة تسمع وبعدين لهو مباح وبعدين ترجع تاني لكن لما انت تملى قلبك بلهو الحديث
ما عدش مكان اصلا. ما فيش مكان. القرآن جاي يدخل ما فيش. ثقب ابرة. كذلك نسلكه. سلكه اللي هو الشيء الضيق. ما بيخشش اصلا قرآن ما يخشش ما فيش مكان. هيدخل فين؟ القرآن قول ثقيل. القرآن عزيز. محتاج تفضي له مكان
هيدخل ازاي ؟ كنت عامل نوع من الزحمة في حياتك. طيب عشان ما اطولش عليكم كنت عايز اقوم اقف مع الصورة تلات وقفات دي كانت الوقفة الوقفة الاولى الوقفة التانية يقولها بسرعة والوقفة التالتة ايه عل ربنا سبحانه وتعالى يقدر لنا لقاء اخر الوقفة التانية كنت عايز اقف مع قول الله سبحانه وتعالى سيدنا لقمان وهو
كلم ابنه كان بيعلمه تلات حاجات. كان بيعلمه العقائد. وكان بيعلمه العبادات. كان بيعلمه الاخلاق. والتلات حاجات دول العقائد والاخلاق والعبادات بناخدها من الدين وما بناخدهاش من اي حتة تانية. ما بناخدهاش من برة من جوة من خدها من ايه؟ من كتاب ربنا وسنة النبي صلى الله عليه وسلم
اول معنى قال له يا بني لا تشرك بالله. اول معنى ابنك يتربى عليه وانت تتربى عليه. ان الشرك ظلم عظيم. اعزم من الظلم للبشر لبعضهم لبعض ان يشرك الانسان بالله. يعني مسلا انت عايز الازازة؟ يعني مسلا انت زلمتني
مسلا خلاص قيمة الزلم عشان نعرف الزلم ده كبير ولا قليل بيتحسب بكزا حاجة. اول حاجة مدى المزلمة انت زلمتني مسلا كلت علي عشرة جنيه ولا مية جنيه ولا مليون. ده اول طريقة لمعرفة الظلم. الطريقة التانية انت غلطت في حق مين؟ يعني لما الابن يغلط في حق ابوه بس
حاجة بسيطة نقول له يا ابني ازاي يا ابني؟ ده ابوك حتى لو حاجة بسيطة. لزلك ربنا قال ولا تقل لهما ايه؟ اف يعني. دي كبيرة. ليه؟ لانها كلمة اف
قلت لصاحبك اف مش هيتحاسب نفس الكلمة. ليه؟ انت غلطت في حق مين؟ فانت لما المشرك ده عمل مصيبتين عمل جريمة كبيرة وفي حق الاله العظيم. بس احنا مش شايفين الشرك كده. احنا بنبص للشرك على انه احنا ما لنا يا عم ومع نفسه. ده جريمة عظيمة. اول شيء
سيدنا لقمان ربى عليه ابنه ربنا قال ان لقمان الكلام اللي قاله ده مش كلام فارغ مش لهو حديس. ولقد اتينا لقمان الحكمة. يبقى الكلام اللي اتقال في الصفحة هي دي كلها حكم. يعني الصفحة ده يا اما تروح تقراها كده ان شاء الله. دي حكمة. ده مش لهو حديس. يعني الصفحة دهي كلها مش كلام فارغ
لو قريتها وعشتها وطبقتها على نفسك وعلمت عليها زوجتك واولادك. هذا من الحكمة مش من لهو الحديث. ده مش تضييع وقت. ده مش تضييع عمر. ده بناء عمر خلاص؟ يبقى نتعلم الايه؟ لقمان قال لابنه معلش عشان الوقت هاخد بس اية قالها لقمان لابني
قال له يا بني انها انتكوا. مثقال حبة من خردل فتكن في صخرة او في السماوات او في الارض ارض يأتي بها الله. لقمان بيعلم مين؟ بيعلم ابنه. بعض العلماء قال ملمح جميل هنا في الاية قال
وهذا الكلام لم يكن من لقمان ابتداء لابنه ولكن كان جوابا لسؤال. تاني بعض العلماء قال وهذا الكلام الاية ديت ادي لم تكن ابتداء لقمان كلام من لقمان لابنه. ولكن كانت جواب من لقمان على ابنه. ابنه سأله سؤال
وده كان الجواب. انتم معي ولا مع ناس تانيين؟ معي؟ صلوا على النبي. يبقى بعض العلماء قال ايه؟ ان ابنه سأله سؤال ودي كانت الاجابة. فقعد يقول طب ايه هو كان السؤال؟ الاحتمال من تلاتة. شف الابن بيسأل ازاي. قال
اما انه سأله عن علم الله او سأله عن قدرة الله او سأله عن رزق الله. تلات اسئلة مهمين ان احنا نسألهم عن فهم لأ الاول العلم القدرة الرزق تلات حاجات
فقالوا لو كان سأل عن العلم هو هو كل الخلافات دي جت منين؟ يا بني انها انتك مثقال. ايه هي اللي تك مثقال قالوا فيه محزوف يعني ايه هي اللي لو كات مثقال حبة من خردل وكانت في السماوات او في او في الارض او في الصخرة
هي ايه دي ؟ فهنا محزوفة مش موجودة. يعني لقمان بيقول له يا بني انها الهادي اللي هي ايه ؟ مش موجودة. انت كفوا اللي هي ايه ؟ مش موجودة مثقال حبة من خردل فتكن ايوة ايه هي اللي تكن مش موجودة. فالعلماء استنبطوها. قالوا دي حاجة من تلاتة. اما انه كان بيسأله
كان بيسأله لو مسلا حاجة او واحد عمل معصية في السماوات باتساعها او في الارض بافقها او جوة صخرة. ربنا يعلمه قال له اه يا بني انها اي المعصية. انها اللي هي ايه
المعنى الاول المعصية لو عملتها في اي حتة في الارض اي حتة في السماوات دخلت جوة جبل ربنا يعلمها فقالوا المعنى الاول يربي على المراقبة. يبقى لقمان بيربي ابنه الاول على الايه؟ مراقبة. والمراقبة عن طريق معرفة
علم الله سعة علم الله. ما تسقط من ورقة الا يعلمها. اقف قدام ارض زراعية كده ميت فدان وبص كده على الشجر بالليل وفيه هناك في الضغمة كده في الاخر شجرة ورقة وقعت الساعة واحدة ونص بالليل ربنا يعلمها. ما
اسقطوا من ورقة الا يعلمون. فالمعنى الاول لو بيسأل ابنه بيسأله عن العلم لو انا عملت معصية ربنا يعلمها قال له لو عملتها في السماوات مش معنى انك انت انت بتربي ابنك بتقول له مش معنى انك عملت المعصية من ورايا ان ربنا ما شفكش لأ ربنا يراك
مش مهم انك قدرت تضحك علي. الله يراك. يعني انت انا مش هقدر اراقبك. لان انا مش ربنا. طب المفروض ابنك على ده. انا مش هقدر اراقبك اربعة وعشرين ساعة. الله يراك. وده احنا محتاجين نتربى على ده. ده المعنى الاول يربي في انفسنا المراقبة. السؤال التاني
قال له هو لو في حاجة حاجة معينة ايا كانت الحاجة دي وكانت في السماوات ربنا يقدر يجيبها او كت في الارض بعيد ربنا يقدر يجيبها. او كات حاجة جوة الصخرة. ربنا يقدر سؤال عن القدرة. ربنا يقدر على اي شيء. قال له ربنا يقدر على اي شيء. قال لك
اكده يولد حاجة اسمها المهابة انك تخاف. يبقى تراقب ربنا وتعرف ان اي معصية تعملها اي مكان ربنا هيكتبها وتسأل عنها. ولو رحت في اي مكان ربنا قادر انه يجيبك. ما فيش حاجة بعيدة عن ربنا. ولو كنتم في
بروج مشيدة. يقدر الله عليك. في اي مكان كنت. السؤال التالت ابنه ممكن خايف على مستقبله بيسأله على الرزق قل له يا ابتي انا رزقي فين؟ قال له يا ابني رزقك لو في السماوات او في باطن الارض او جوة صخرة ربنا هيجيبه لك
سيبيها الله. فقالوا لقمان بيربي ابنه على المراقبة عن طريق العلم وعلى المهابة عن طريق القدرة وعلى طمأنينة عن طريق الرزق. تاني لقمان بيربي ابنه على ها المراقبة عن طريق انه يعرف ايه؟ علم الله
وبيربي ابنه على المهابة انه يخاف من ربنا عن طريق انه يعرف ان الله قدير. يبقى المراقبة لان الله عليم. والمهابة لان الله قدير والطمأنينة لان الله رزاق. الشعار اللي نطلع به يأتي بها الله. ربنا قادر انه يأتي بها. هي ايه دي
سواء كانت معصية سواء كان رزق سواء كان ما تريده انت امانيك. يأتي بها الله. يبقى انا اطلع من الدرس لان انا النهاردة بكلمتين لهو الحديث ويأتي بها الله. شعارين قرآنيين يطلع بهم النهاردة من المجلس ده. تخاف من الله و الحديس؟ تسأل نفسك اللي انا بعمله ده لهو حديس
ولا احسن الحديث؟ اللي انا بعمله ده فراغ وصحة فانا مغبون بضيعهم ولا انا بستغلهم فانا مفلح فاولئك هم مفلحون انا فائز. ده المعنى الاول. المعنى التاني اللي اطلع به من الدرس يأتي بها الله. اي معصية بتعملها في اي مكان يراك الله قادر على
ان يأتي بك قادر على ان يرزقك مهما كان الرزق صعب مهما كانت الزروف صعبة الله سبحانه قادر على ان يرزقك. وهذه المعاني كلها او هذه المعاني كلها من الحكمة ان تعرف هذه الامور. يبقى الانسان الحكيم مش اللي قاعد يتفلسف بعيد عن المعاني دي. لأ الحكيم هو اللي يعرف المعاني دي. لما تقرا السورة دي كلها على بعضها
لغاية اخر الايات الاخرانية وما تدري نفس ماذا تكسب غدا وما تدري نفس باي ارض تموت. المعاني دي ان هي تستقر جواك انت اصبحت اهل الحكمة يبقى انت عايز تكون انسان حكيم بعيدا عن الكلام الفارغ الذي لا ينبني عليه عمل اقرأ سورة لقمان عيش معها اية اية اسأل الله عز وجل ان يجعلني واياكم
من اهل القرآن الذين هم اهله وخاصته. اللهم اجعلنا من اهل القرآن. اللهم اجعلنا لك توابين. اللهم اجعلنا لك ذكارين. اللهم اجعلنا لك شكارين اللهم اعنا على ذكرك وشكرك وحسن عبادتك. اللهم بارك لنا في اوقاتنا وبارك لنا في اعمالنا. واجعلنا ممن يعمر الاوقات بطاعتك. اللهم اجعلنا ممن يعمر الاوقات
بطاعتك. ربنا هب لنا من ازواجنا وذرياتنا قرة اعين. واجعلنا للمتقين اماما. ربنا واصرف عنا الفتن ما ظهر منها وما بطن. ربنا اتنا في الدنيا حسنة في الاخرة حسنة وقنا عذاب النار. اقول قولي هذا واستغفر الله لي ولكم. سبحانك اللهم وبحمدك. اشهد ان استغفرك واتوب اليك. وجزاكم الله خيرا